CELEX: E2012J0004
Language: hu
Date: 2013-10-07 00:00:00
Title: A Bíróság végzése ( 2013. október 7. ) az E-4/12 sz. és az E-5/12 sz. – Risdal Touring AS és Konkurrenten.no AS kontra EFTA Felügyeleti Hatóság egyesített ügyekben (Az EFTA Felügyeleti Hatóság határozatának semmissé nyilvánítása iránti kereset – Dokumentumokhoz való hozzáférés – Elfogadhatóság – Okafogyottság)

19.12.2013   
            
            
               HU
            
            
               Az Európai Unió Hivatalos Lapja
            
            
               C 372/18
            
         A BÍRÓSÁG VÉGZÉSE
   (2013. október 7.)
   az E-4/12 sz. és az E-5/12 sz.
   Risdal Touring AS és Konkurrenten.no AS kontra EFTA Felügyeleti Hatóság egyesített ügyekben
   (Az EFTA Felügyeleti Hatóság határozatának semmissé nyilvánítása iránti kereset – Dokumentumokhoz való hozzáférés – Elfogadhatóság – Okafogyottság)
   (2013/C 372/07)
   Az E-4/12 sz. és az E-5/12 sz. Risdal Touring AS és Konkurrenten.no AS kontra EFTA Felügyeleti Hatóság egyesített ügyekben az E-4/12. sz. Risdal Touring ügyben az EFTA Felügyeleti Hatóság 2008. június 27-i 407/08/COL határozatában megállapított, dokumentumokhoz való hozzáférés szabályai alapján az alperes – először 2012. április 5-én bejelentett és indokolást nem tartalmazó, majd ezt követően 2012. május 4-én bejelentett és az EFTA Felügyeleti Hatóság 70506. sz. állami támogatási ügy teljes tartalmához és bizonyos dokumentumaihoz való nyilvános hozzáférést megtagadó – határozatának semmissé nyilvánítása iránt; és az E-5/12 sz. Konkurrenten ügyben az EFTA Felügyeleti Hatóság 2008. június 27-i 407/08/COL határozatában megállapított, dokumentumokhoz való hozzáférés szabályai alapján az alperes 2012. április 5-én bejelentett és indokolást nem tartalmazó és az EFTA Felügyeleti Hatóság 60510. sz. állami támogatási ügy teljes tartalmához való nyilvános hozzáférést megtagadó – határozatának semmissé nyilvánítása iránt benyújtott – KERESET ügyében a Carl Baudenbacher elnökből és előadó bíróból, Per Christiansen és Páll Hreinsson bírókból álló Bíróság 2013. október 7-én végzést hozott, melynek rendelkező része a következőképpen szól:
   A Bíróság ezennel:
   
                
            
            
               
                  Az E-4/12 sz. Risdal Touring AS kontra EFTA Felügyeleti Hatóság ügyben:
               
                           1.
                        
                        
                           A keresetet a bizonyos dokumentumokra vonatkozó részében – mint elfogadhatatlant – elutasítja.
                        
                     
                           2.
                        
                        
                           Elrendeli, hogy a semmissé nyilvánítás iránti kérelem ezt meghaladó részéről már nem kell határozni.
                        
                     
                           3.
                        
                        
                           Elrendeli, hogy az EFTA Felügyeleti Hatóság viseli saját költségeit és a felperes költségeinek felét.
                        
                     
                           4.
                        
                        
                           A felperes viseli költségeinek felét.
                        
                     
         
                
            
            
               
                  Az E-5/12 sz. Konkurrenten.no AS kontra EFTA Felügyeleti Hatóság ügyben:
               
                           1.
                        
                        
                           A keresetet – mint elfogadhatatlant – elutasítja.
                        
                     
                           2.
                        
                        
                           Elrendeli, hogy az EFTA Felügyeleti Hatóság viseli saját költségeit és a felperes költségeit.